62018TJ0411_INF
Решение на Общия съд (осми състав) от 27 октомври 2021 г. —WM/Комисия
(Дело T‑411/18)
„Публична служба — Длъжностни лица — Назначаване — Обявление за конкурс — Конкурс на общо основание EPSO/AD/338/17 — Решение на конкурсната комисия да не допусне жалбоподателя до участие в следващия етап от конкурса — Членове 21 и 26 от Хартата на основните права — Член 1г, параграфи 1, 4 и 5 от Правилника — Разумно приспособяване — Принцип за недопускане на дискриминация, основана на увреждане — Директива 2000/78/ЕО — Отговорност — Имуществени и неимуществени вреди“
1.
Жалби на длъжностните лица — Жалба срещу решение за недопускане до изпитите от конкурс — Възможност да се изтъкне нарушение при провеждането или във връзка с начина на организиране на конкурса — Условия
(членове 90 и 91 от Правилника за длъжностните лица)
(вж. т. 38)
2.
Длъжностни лица — Конкурс — Европейска служба за подбор на персонал (EPSO) — Правомощия — Организиране на конкурси — Обхват — Изменение на определените от конкурсната комисия конкурсни правила с цел да се отчете евентуалното увреждане на някои кандидати — Включване
(член 1, първа алинея и член 4 от приложение III към Правилника за длъжностните лица)
(вж. т. 39)
3.
Длъжностни лица — Равно третиране и недопускане на дискриминация — Увреждане — Задължение да се предвиди разумно приспособяване на работните условия — Обхват — Съдебен контрол — Граници — Оспорване на лекарските изводи — Изключване
(член 1г, параграф 4 от Правилника за длъжностните лица; член 5 от Директива 2000/78 на Съвета)
(вж. т. 42—44, 65 и 77)
Предмет
Искане на основание член 270 ДФЕС, от една страна, за отмяна на решението на конкурсната комисия от 27 септември 2017 г. в конкурс на общо основание EPSO/AD/338/17 да не допусне жалбоподателя до следващия етап на конкурса и на решението на органа по назначаване от 19 април 2018 г., с което е отхвърлена неговата жалба по административен ред, и от друга страна — за присъждане на обезщетение за вредите, които той твърди, че е претърпял вследствие на тези решения
Диспозитив
1)
Отхвърля жалбата.
2)
Всяка страна понася направените от нея съдебни разноски.